“เกอร์เท็ก วีน่า” รับไลเซนส์ “IRC” รุกลงทุนภูมิภาค หนุนการเติบโต
“เกอร์เท็ก วีน่า” รับมอบใบอนุญาตลงทุน IRC เพื่อขยายการลงทุนในภูมิภาค ณ เขตอุตสาหกรรมดับบลิวเอชเอ อินดัสเตรียล โซน 1 – เหงะอาน ซึ่งจะช่วยให้สามารถลงทุนในเทคโนโลยีขั้นสูงที่สามารถเพิ่มผลผลิต สร้างงานใหม่ และกระจายรายได้ที่มั่นคง
7 ก.พ. 2565

บริษัท เกอร์เท็ก วีน่า จำกัด ผู้ผลิตส่วนประกอบไฟฟ้า-อะคูสติก ขนาดใหญ่ของจีน ที่รองรับลูกค้าจากทั้งในและต่างประเทศผ่านบริษัทแม่ เกอร์เท็ก อินคอร์ปอเรชั่น รับมอบใบอนุญาตลงทุน (IRC) จากคณะกรรมการประชาชนของจังหวัดเหงะอาน ณ เขตอุตสาหกรรมดับบลิวเอชเอ อินดัสเตรียล โซน 1 – เหงะอาน เพื่อขยายการลงทุนในโรงงานผลิตที่ตั้งอยู่ในเขตอุตสาหกรรมดังกล่าว ซึ่งจะช่วยให้บริษัทฯ สามารถลงทุนในเทคโนโลยีขั้นสูงที่สามารถเพิ่มผลผลิต สร้างงานใหม่ และกระจายรายได้ที่มั่นคง ซึ่งเป็นการสนับสนุนการเติบโตของภูมิภาคอย่างแท้จริง
สำหรับการตัดสินใจขยายการลงทุนของเกอร์เท็กจาก 100 ล้านสู่ 500 ล้านดอลลาร์สหรัฐในครั้งนี้ จะช่วยยกระดับกระบวนการผลิตให้มีประสิทธิภาพยิ่งขึ้น พร้อมเป็นโรงงานต้นแบบเพื่อดึงดูดให้นักลงทุนเข้ามามีส่วนร่วมในการขับเคลื่อนเศรษฐกิจในภูมิภาคต่อไป